Nicolaus Copernicus punika tiyang sepisanan ingkang ngajengaken téori bilih srengéngé punika pusat parédharan tata surya ing abad 16.[16] Téori punika lajeng dipunbuktèkaken déning Galileo Galilei lan pangamat angkasa sanèsipun.[16] Téori ingkang salajengipun dipuntepangi kanthi nami heliosentrisme punika nugelaken téori geosentrisme (bumi minangka pusat tata surya) ingkang dipunajengaken déning Ptolemeus lan sampun tahan wiwit abad kaping kalih sadèrèngipun masèhi.[17] Konsèp fusi nuklir ingkang dipunajengaken déning Subrahmanyan Chandrasekhar lan Hans Bethe nalika taun 1930 pungkasanipun saged njelasaken punapa punika srengéngé sacara tepat.[16]